ТОВЧ ТАНИЛЦУУЛГА

     Хүүхэд хамгааллын тухай /Шинэчилсэн найруулга/ хуульд өөрчлөлт оруулах тухай
Монгол Улсын Үндсэн хуулийн Арван зургадугаар зүйлийн 11 дэх хэсэгт “...Гэр бүл, эх нялхас, хүүхдийн ашиг сонирхлыг төр хамгаална;”[footnoteRef:1] хэмээн төрийн үүргийн хүрээнд хүүхдийг аливаа эрсдэл, хүчирхийлэл, үл хайхрах байдлаас хамгаалах эрх зүйн үндэслэлийг тодорхойсон.  [1:  https://legalinfo.mn/mn/detail/367 ] 


Монгол Улсын Их Хурлын 2020 оны 52 дугаар тогтоолын 1 дүгээр хавсралтаар баталсан “Алсын хараа-2050” Монгол Улсын урт хугацааны хөгжлийн бодлогын 2.3 дугаар зорилт “Хүн амын тогтвортой өсөлтийг дэмжиж идэвхтэй, бүтээлч иргэн, гэр бүлийг төлөвшүүлнэ” гэж, уг зорилтын хүрээнд хэрэгжүүлэх үйл ажиллагааны 2.3.2-т “Хүүхдийн эрх, хөгжил, хамгааллын тогтолцоог бэхжүүлж, хүүхэд, гэр бүлд ээлтэй, тэгш боломж бүхий нийгмийн хамгааллын бодлогыг хэрэгжүүлэн, олон үндэстний гэр бүлээс гаралтай, хөгжлийн бэрхшээлтэй, шилжин суурьшигчид, эмзэг болон эрсдэлт бүлгийн гэр бүлийн хүүхдүүдийн тэгш эрх, аюулгүй байдлыг хангана.”[footnoteRef:2] гэж тус тус заасан байна. [2:  https://legalinfo.mn/mn/detail/15406 ] 


Мөн “Алсын хараа-2050” Монгол Улсын урт хугацааны хөгжлийн бодлогын 2021–2030 онд хэрэгжүүлэх үйл ажиллагааны 2.3.2-т “Хүүхдийн эрх, хөгжил, хамгааллын тогтолцоог бэхжүүлж, хүүхэд, гэр бүлд ээлтэй, тэгш боломж бүхий нийгмийн хамгааллын бодлогыг хэрэгжүүлэн, ... эмзэг болон эрсдэлт бүлгийн гэр бүлийн хүүхдүүдийн тэгш эрх, аюулгүй байдлыг хангана.” гэж заасан.

Дээрх бодлогын зорилттой уялдуулан Монгол Улсыг 2026–2030 онд хөгжүүлэх таван жилийн үндсэн чиглэл-ийн үр дүнгийн хяналт-шинжилгээ, үнэлгээний шалгуур үзүүлэлтэд “Хүүхдийн хөгжил, хамгаалал” чиглэлээр “Ахуйн ослоос урьдчилан сэргийлнэ.”[footnoteRef:3] гэсэн зорилтыг тусгаж, уг зорилтын шалгуур үзүүлэлтийг “5 хүртэлх насны хүүхдийн осол гэмтэл /100,000 хүн амд ногдох/” байхаар тодорхойлсон байна. [3:  https://legalinfo.mn/mn/detail?lawId=17434901814482 ] 


Монгол Улс Хүүхдийн эрхийн тухай НҮБ-ын конвенцод нэгдэн орсон бөгөөд уг конвенцын 3 дугаар зүйлд[footnoteRef:4] хүүхдийн талаар авах аливаа арга хэмжээнд хүүхдийн дээд ашиг сонирхлыг нэн тэргүүнд хангах зарчмыг тусгасан. Иймд хүүхдийн амь нас, эрүүл мэнд, аюулгүй байдалд эрсдэл учруулж болзошгүй нөхцөлөөс урьдчилан сэргийлэх, хамгаалах нь төр, гэр бүл, нийгмийн нийтлэг үүрэг юм. [4:  https://legalinfo.mn/mn/detail/1276 ] 


Монгол Улсын Хүүхэд хамгааллын тухай /Шинэчилсэн найруулга/ хуульд хүүхдийг эрсдэлт нөхцөлд өртөхөөс урьдчилан сэргийлэх, хүүхэд хамгааллын үйлчилгээ үзүүлэх, хүүхдийн эрх, аюулгүй байдлыг хангахтай холбоотой зохицуулалтыг тусгасан боловч найм хүртэлх насны хүүхдийг насанд хүрсэн харгалзах хүнгүйгээр, хүүхдийн амь нас, эрүүл мэнд, аюулгүй байдалд эрсдэл учруулж болзошгүй нөхцөлд орхихыг шууд хориглосон зохицуулалт хангалтгүй байна.

Ялангуяа найм хүртэлх насны хүүхдийг гэр, орон байр болон бусад орчинд насанд хүрсэн хүний хараа хяналтгүй үлдээх, гаднаас нь түгжих, осол аюултай нөхцөлд ганцаардуулах зэрэг үйлдэл нь хүүхдийн аюулгүй байдалд ноцтой эрсдэл үүсгэх боломжтой. Ийм нөхцөлд хүүхэд гал түймэр, ахуйн осол, угаарын хий, цахилгаан болон бусад аюулд өртөхөөс гадна эрүүл мэнд, амь насанд нь хохирол учрах эрсдэлтэй.

Онцгой байдлын ерөнхий газрын 2025 оны 4 дүгээр сарын 3-ны мэдээллээр сүүлийн 20 жилийн хугацаанд гамшиг, аюулт үзэгдэл, ослын улмаас 987 хүүхэд амь насаа алдаж, 422 хүүхэд түлэгдэж, бэртэж, өвчилсөн байна. Үүнээс 443 хүүхэд усны ослоор, 361 хүүхэд объектын гал түймэрт өртөж амь насаа алдсан байна.[footnoteRef:5] Уг мэдээлэлд хүүхдэд тавих хараа хяналтыг сайжруулах, найм хүртэлх насны хүүхдийг харгалзах хүнгүй ганцааранг нь үлдээхгүй байх, өрх, гэрийнхээ аюулгүй байдлыг хангахыг зөвлөсөн байна. [5:  https://nema.gov.mn/post/165214?utm_source=chatgpt.com ] 


Мөн Онцгой байдлын ерөнхий газрын 2024 оны 6 дугаар сарын 17-ны байдлаарх мэдээллээр улсын хэмжээнд 36 удаагийн усны осол бүртгэгдэж, 26 хүн амь насаа алдсаны 3 нь хүүхэд байсан бөгөөд найм хүртэлх хүүхдийг хараа хяналтгүй орхихгүй байхыг анхааруулсан байна.[footnoteRef:6] [6:  https://nema.gov.mn/post/156800?utm_source=chatgpt.com ] 


2025 оны 7 дугаар сарын 7-ны байдлаар улсын хэмжээнд 42 удаагийн гол, усны ослын тохиолдол бүртгэгдэж, 26 хүн амь насаа алдсаны 8 нь хүүхэд байсан байна. Мөн 2025 оны 9 дүгээр сарын 1-ний байдлаар гол, усны ослоор 20 хүүхэд амь насаа алдсан талаар Онцгой байдлын ерөнхий газар мэдээлсэн байна.[footnoteRef:7] [7:  https://nema.gov.mn/post/168229?utm_source=chatgpt.com ] 


Эдгээр тоон мэдээлэл нь найм хүртэлх насны хүүхдийг насанд хүрсэн хүний хараа хяналтгүйгээр эрсдэлтэй нөхцөлд үлдээх нь хүүхдийн амь нас, эрүүл мэнд, аюулгүй байдалд бодит эрсдэл учруулж байгааг харуулж байна. Иймд хүүхдийг зөвхөн гаднаас нь цоожлон орхих үйлдлээр хязгаарлахгүйгээр, найм хүртэлх насны хүүхдийг түүний амь нас, эрүүл мэнд, аюулгүй байдалд эрсдэл учруулж болзошгүй нөхцөлд харгалзах насанд хүрсэн хүнгүйгээр орхихыг нийтлэг байдлаар хориглох эрх зүйн зохицуулалтыг бий болгох шаардлагатай байна. 

Хуулийн төсөл батлагдсанаар найм хүртэлх насны хүүхдийг хараа хяналтгүй орхихоос урьдчилан сэргийлэх, эцэг, эх, асран хамгаалагч болон хүүхэдтэй хамт амьдарч буй насанд хүрсэн хүний хариуцлагыг тодорхой болгох, хүүхдийн амь нас, эрүүл мэнд, аюулгүй байдлыг хамгаалах эрх зүйн орчин боловсронгуй болно.
 
Хуулийн төсөлтэй холбогдуулан Гэр бүлийн тухай хуульд өөрчлөлт оруулах 
тухай, Зөрчлийн тухай хуульд нэмэлт, өөрчлөлт оруулах тухай зэрэг хуулийн төслийг тус тус боловсруулсан болно.  

